### 5.      Beslutning vedrørende byggemodning af erhvervsområde i [adresse] i forbindelse med etablering af adgangsvej

**Åbent**

Sagsnr.: 326-2011-8572        J.nr.: 13.06.04           Dokumentnr.:
326-2016-228500

**Sagstype**

Beslutning.

**Resume og sagens baggrund**

I forbindelse med etablering af en adgangsvej fra den
nyetablerede Parallel ind i erhvervsområdet ved [adresse] vil det være
hensigtsmæssigt samtidigt at færdiggøre byggemodning af de fire erhvervsgrunde
samt den fremtidige bådeoplagsplads. Der søges om anlægsbevillig til dette.

**Indstillinger**

Direktøren indstiller,

1. at byggemodningen
af de fire erhvervsgrunde og bådoplagspladsen igangsættes samtidig med
etableringen af den nye vej i [adresse],

2. at der frigives
en anlægsbevilling på i alt 900.000 kr. til byggemodningen, og

3. at beløbet
finansieres af de aktive likvider.

**Behandling**

Teknik- og Miljøudvalget, Økonomiudvalget,
Kommunalbestyrelsen.

**Sagsfremstilling**

I forbindelse med budgetaftalen for 2015-2018 blev det
aftalt, at der i [adresse] skal etableres en adgangsvej fra den nyetablerede
Parallelvej til betjening af fire erhvervsgrunde i erhvervsområdet. Bevilling
til anlæg af adgangsvejen blev frigivet af Kommunalbestyrelsen den 26. august
2015 med kr. 1.050.000. Anlægsbevillingen er overført til budget 2016.

I 2006 vedtog Kommunalbestyrelsen i [adresse]
Lokalplan 3.17 for et område i [adresse]. Lokalplanen er udarbejdet dels for at
muliggøre etableringen af et nyt mindre erhvervsområde, som også kan anvendes
til bådoplag, og dels for at sikre mulighed for etablering af en ny omfartsvej
(Parallelvej) i den sydlige del af [adresse].

Der er udstykket fire erhvervsgrunde i området. En endelig
byggemodning af de fire erhvervsgrunde har imidlertid aldrig været fuldført, og
det vil i forbindelse med etableringen af det nye vejstykke være
hensigtsmæssigt at få lavet byggemodningen af de fire grunde. På en af de fire
grunde er der etableret en erhvervsvirksomhed (vinduesfabrik), og det fremgår
umiddelbart, at der er betalt tilslutningsbidrag for denne, hvilket dog skal
undersøges nærmere. Herudover har virksomheden dispensation til en samletank.

I forbindelse med at der nu skal udføres anlægsarbejder i
tilknytning til etablering af vejen, vil det være hensigtsmæssigt samtidigt at
igangsætte byggemodningen af de fire erhvervsgrunde.

Herudover vil det være hensigtsmæssigt at foretage en
byggemodning på det areal, der kan anvendes til bådeoplag, med henblik på at
kunne imødekomme fremtidige behov for el-, vand- og kloakforsyning i
forbindelse med aktiviteter på arealet.

Udgifter til byggemodningen omfatter tilslutningsbidrag til
kloakforsyningen, tilslutningsbidrag til vandforsyningen, tilslutningsbidrag
til elforsyningen og tilslutningsbidrag til fibernet.

Udgifterne til byggemodningen af erhvervsgrundene vil i
princippet være et udlæg, indtil grundene er solgt.

I forbindelse med byggemodning opkræver Kalundborg Forsyning
et tilslutningsbidrag på 46.850 kr. ekskl. moms. pr. påbegyndt 800 m2.
Det vil sige, at standardtilslutningsbidraget pr. grund vil beløbe sig til i
alt cirka 327.950 kr.

[adresse] fordeler sig med 60 % til
spildevandsafledning og 40% til regnvandsafledning. Såfremt der vælges en
LAR-løsning til håndtering af tag- og overfladevand og kun kloak til
spildevandet vil der kunne spares 40% af tilslutningsbidraget. Det vil betyde,
at

tilslutningsbidraget vil kunne reduceres til i alt cirka
196.770 kr. pr. grund. Tilslutningsbidraget for arealet til bådoplag skønnes at
være svarende til takst som for boliger, det vil sige i alt 46.850 ekskl. moms.
Der opkræves tilslutningsbidrag i forbindelse med etablering af ledningsanlægget.

Tilslutningsbidraget til det private vandværk vil ligge på
25-50.000 kr. pr. grund afhængigt af vandforbrug. Der opkræves ikke bidrag før
aktuel tilslutning.

Tilslutningsbidraget til el-forsyningen vil ligge på cirka
75.000 kr. pr. erhvervsgrund, forudsat at strømforbruget vil være tilsvarende
forbruget i den eksisterende virksomhed. Tilslutningsbidraget for
bådoplagspladsen vil ligge på cirka 20.000 kr. Der opkræves tilslutningsbidrag
i forbindelse med etablering af ledningsanlægget.

Tilslutningsbidraget til fibernet kendes ikke. Der opkræves
ikke bidrag før aktuel tilslutning.

Det kan i forhold til el-forsyning og eventuelt fibernet
overvejes i første omgang at trække tomrør, således at tilslutningen kan
tilpasses fremtidige erhvervsvirksomheders behov.

Tages der udgangspunkt i overnævnte forudsætninger bl.a. at
der er betalt tilslutningsbidrag til den ene erhvervsgrund, forventes et
byggemodningsbudget på i alt cirka 885.000 kr.

|  |  |  |  |
| --- | --- | --- | --- |
|  | De 3 erhvervsgrunde | Bådeoplag | Sum |
| Tilslutningsbidrag, kloak | 197.770x3  593.310 kr. | 46.850 kr. | 640.160 kr. |
| Tilslutningsbidrag, elforsyning | Ca. 75.000x3  Ca. 225.000 kr. | Ca. 20.000 kr. | 245.000 kr. |
| Fibernet | Opkræves først ved tilslutning | Opkræves først ved tilslutning |  |
| Tilslutningsbidrag vand | Opkræves først ved tilslutning | Opkræves først ved tilslutning |  |
|  |  | I alt | 885.160 kr. |

**Økonomiske konsekvenser**

Der er ikke afsat en anlægsramme til byggemodning af det
konkrete erhvervsområde og bådoplagsplads, og det foreslås derfor, at
udgifterne til byggemodningen finansieres af de likvide aktiver.

Udgifterne til byggemodningen af erhvervsgrundene vil være
et udlæg, indtil grundene er solgt.

Økonomichefen har ingen bemærkninger.